CELEX: 62020CA0428
Language: bg
Date: 2021-12-21 00:00:00
Title: Дело C-428/20: Решение на Съда (втори състав) от 21 декември 2021 г. (преюдициално запитване от Sąd Apelacyjny w Warszawie — Полша) — A.K./Skarb Państwa (Преюдициално запитване — Задължителна застраховка „гражданска отговорност“ при използването на моторни превозни средства — Втора директива 84/5/ЕИО — Член 1, параграф 2 — Директива 2005/14/ЕО — Директива 2009/103/ЕО — Член 9, параграф 1 — Задължение за увеличаване на минималното застрахователно покритие за задължителното застраховане — Преходен период — Нова норма, приложима незабавно спрямо бъдещите последици на положение, възникнало при действието на предходната норма — Положение, установено преди влизането в сила на материалноправна норма на Съюза — Национална правна уредба, която изключва сключените преди 11 декември 2009 г. застрахователни договори от задължението за увеличаване на минималното застрахователно покритие за задължителното застраховане)

21.2.2022   
            
            
               BG
            
            
               Официален вестник на Европейския съюз
            
            
               C 84/17
            
         
      Решение на Съда (втори състав) от 21 декември 2021 г. (преюдициално запитване от Sąd Apelacyjny w Warszawie — Полша) — A.K./Skarb Państwa
      (Дело C-428/20) (1)
      
      (Преюдициално запитване - Задължителна застраховка „гражданска отговорност“ при използването на моторни превозни средства - Втора директива 84/5/ЕИО - Член 1, параграф 2 - Директива 2005/14/ЕО - Директива 2009/103/ЕО - Член 9, параграф 1 - Задължение за увеличаване на минималното застрахователно покритие за задължителното застраховане - Преходен период - Нова норма, приложима незабавно спрямо бъдещите последици на положение, възникнало при действието на предходната норма - Положение, установено преди влизането в сила на материалноправна норма на Съюза - Национална правна уредба, която изключва сключените преди 11 декември 2009 г. застрахователни договори от задължението за увеличаване на минималното застрахователно покритие за задължителното застраховане)
      (2022/C 84/19)
      Език на производството: полски
      
         Запитваща юрисдикция
      
      Sąd Apelacyjny w Warszawie
      
         Страни в главното производство
      
      
         Ищца: A.K.
      
         Ответник: Skarb Państwa
      
         Диспозитив
      
      Член 1, параграф 2 от Втора директива 84/5/EИО на Съвета от 30 декември 1983 година относно сближаването на законодателствата на държавите членки, свързани със застраховките гражданска отговорност при използването на моторни превозни средства (МПС), изменена с Директива 2005/14/ЕО на Европейския парламент и на Съвета от 11 май 2005 г., и член 9, параграф 1 от Директива 2009/103/ЕО на Европейския парламент и на Съвета от 16 септември 2009 година относно застраховката Гражданска отговорност при използването на моторни превозни средства и за контрол върху задължението за сключване на такава застраховка трябва да се тълкуват в смисъл, че държавите членки, които са използвали предвидената в тези разпоредби възможност да уредят преходен период, са били длъжни да изискват, считано от 11 декември 2009 г., минималните застрахователни суми, предвидени в договорите за застраховка „гражданска отговорност“ при използването на моторни превозни средства, които са били сключени преди тази дата, но все още са били в сила към същата, да бъдат в съответствие с правилото, установено в четвъртата алинея от посочените разпоредби.
      
         (1)  ОВ C 278, 12.7.2021 г.